text: তুচ্ছ ঘটনায় ধুলিহরে এক যুবককে পিটিয়ে গুরুতর জখম - ডেইলি সাতক্ষীরা
  Home » তুচ্ছ ঘটনায় ধুলিহরে এক যুবককে পিটিয়ে গুরুতর জখম
  নভে ১৩, ২০২০ 0 মন্তব্য 150 ভিউ
  নিজস্ব প্রতিনিধি : তুচ্ছ ঘটনায় ধুলিহরে এক যুবককে পিটিয়ে গুরুতর জখমের অভিযোগ উঠেছে। শুক্রবার বিকালে ধুলিহর ইউনিয়নের বাগডাঙ্গী এলাকায় এঘটনা ঘটে।
  আহত যুবক বাগডাঙ্গী গ্রামের আব্দুল হান্নানের পুত্র মিলন হোসেন(২৭)। বর্তমানে সে সাতক্ষীরা সদর হাসপাতালে চিকিৎসাধীন রয়েছেন।
  ভুক্তভোগী একই এলাকার মতলেব সরদারের পুত্র আছাদুল ইসলাম জানান, প্রতিবেশী মেহের আলীর পুত্র আবুল হোসেনের ছাগল তার ভাতের হাড়ীতে মুখ দেয়। আছাদুল ইসলাম খোকান বিষয়টি আবুল হোসেনকে জানালে সে উল্টো হুমকি ধামকি প্রদর্শন করতে থাকে। এঘটনায় খোকন স্থানীয় গণ্যমান্য ব্যক্তিবর্গকে জানালে তারা বিষয়টি মিমাংসার জন্য এক স্থানে জড়ো হন। ইতোমধ্যে আবুল হোসেনের ভাই শফিকুল ইসলামের পুত্র ইকবাল ও নবীর আলীর পুত্র জাকির হোসেন অতর্কিতভাবে পিছন দিক থেকে খোকনের চাচাতো ভাই মিলনের উপর হামলা করে। এসময় তাদের মারপিটে মিলনের নাক মুখ ফেটে যায়। স্থানীয়দের সহযোগিতায় হামলাকারীদের হাত থেকে তাকে উদ্ধার করে আহত মিলন কে সাতক্ষীরা সদর হাসপাতালে ভর্তি করা হয়। বর্তমানে তার অবস্থা আশংকা জনক। এঘটনায় ভুক্তভোগী পরিবারের পক্ষ থেকে সাতক্ষীরা সদর থানায় মামলা দায়েরে প্রস্তুতি চলছিল।